13.4.11 LIIKUNTA 1.-2.lk

”Liikunnan opetuksen tehtävänä on vaikuttaa oppilaiden hyvinvointiin tukemalla fyysistä, sosiaalista ja psyykkistä toimintakykyä sekä myönteistä suhtautumista omaan kehoon. Oppiaineessa tärkeitä ovat yksittäisiin liikuntatunteihin liittyvät positiiviset kokemukset ja liikunnallisen elämäntavan tukeminen. Oppitunneilla korostuvat kehollisuus, fyysinen aktiivisuus ja yhdessä tekeminen. Liikunnan avulla edistetään yhdenvertaisuutta, tasa-arvoa ja yhteisöllisyyttä sekä tuetaan kulttuurista moninaisuutta. Opetus on turvallista, ja se perustuu eri vuodenaikojen ja paikallisten olosuhteiden tarjoamiin mahdollisuuksiin. Liikunnassa hyödynnetään koulun tiloja, lähiliikuntapaikkoja ja luontoa monipuolisesti. Oppilaita ohjataan ja sitoutetaan turvalliseen ja eettisesti kestävään toimintaan ja oppimisilmapiiriin.

Liikunnassa oppilaat kasvavat liikkumaan ja liikunnan avulla. Liikkumaan kasvamisen osatekijöitä ovat oppilaiden ikä- ja kehitystason mukainen fyysisesti aktiivinen toiminta, motoristen perustaitojen oppiminen ja fyysisten ominaisuuksien harjoitteleminen. Oppilaat saavat tietoja ja taitoja erilaisissa liikuntatilanteissa toimimiseen. Liikunnan avulla kasvamiseen kuuluu toisia kunnioittava vuorovaikutus, vastuullisuus, pitkäjänteinen itsensä kehittäminen, tunteiden tunnistaminen ja säätely sekä myönteisen minäkäsityksen kehittyminen. Liikunta tarjoaa mahdollisuuksia iloon, keholliseen ilmaisuun, osallisuuteen, sosiaalisuuteen, rentoutumiseen, leikinomaiseen kisailuun ja ponnisteluun sekä toisten auttamiseen. Liikunnassa oppilas saa valmiuksia terveytensä edistämiseen.

Vuosiluokilla 1-2 opetuksen pääpaino on havaintomotoristen taitojen ja motoristen perustaitojen oppimisessa, yhdessä tekemisessä ja sosiaalisten taitojen kehittämisessä sekä liikuntaan liittyvien myönteisten kokemusten vahvistamisessa. Opetus tukee oppilaita auttamalla heitä kohtaamaan emotionaalisesti vaihtelevia tilanteita. Opetuksessa hyödynnetään oppilaiden mielikuvitusta ja omia oivalluksia.

**Liikunnan tavoitteisiin liittyvät keskeiset sisältöalueet vuosiluokilla 1–2**

**S1 Fyysinen toimintakyky:** Opetukseen sisältyy runsaasti fyysisesti aktiivista toimintaa. Opetukseen valitaan leikkejä ja tehtäviä sekä liikuntamuotoja, joissa harjoitellaan tasapaino- ja liikkumistaitoja (kuten kiipeilyä, juoksuja ja hyppyjä) ja välineenkäsittelytaitoja (kuten tehtäviä erilaisilla välineillä ja palloleikkejä) erilaisissa oppimisympäristöissä (kuten salissa, luonnossa, lumella ja jäällä). Kehonhallintaa edistetään käyttämällä tehtäviä (kuten voimistelu- ja musiikkileikkejä), joissa harjaannutetaan kehonhahmotusta, ilmaisua ja rytmin mukaan liikkumista. Tutustutaan monipuolisin ja turvallisin tehtävin liikkumiseen sisällä ja ulkona eri vuodenaikoina eri oppimisympäristöissä. Vesiliikunta ja uinti kuuluvat liikunnan opetukseen.

**S2 Sosiaalinen toimintakyky:** Opetus sisältää yksinkertaisia liikunnallisia sääntöleikkejä, tehtäviä ja pelejä, joissa oppilaat toimivat yhteistyössä muiden kanssa ja saavat kokemuksia muiden auttamisesta.

**S3 Psyykkinen toimintakyky:** Opetukseen valitaan iloa ja virkistystä tuottavia leikkejä ja tehtäviä, joissa koetaan onnistumisia sekä kohdataan tuetusti emotionaalisesti vaihtelevia tilanteita kuten leikeissä, kisailuissa tai peleissä koetut tilanteet.” (OPS 2014, 148–149.)

LIIKUNTA 1.lk

**Liikunnan tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Fyysinen toimintakyky** | **T1** kannustaa oppilasta fyysiseen aktiivisuuteen, kokeilemaan itsenäisesti ja yhdessä uusia, erilaisia liikuntatehtäviä sekä rohkaista ilmaisemaan itseään liikunnan avulla | S1   * Kannustetaan ja tuetaan monipuolista fyysistä aktiivisuutta * Harjoitellaan liikkumista yksin ja ryhmissä * Innostetaan itsensä ilmaisemiseen | * Liikuntalajit monipuolisesti huomioon * Pienimuotoiset liikuntaesitykset * Erilaiset leikit | Ajattelu ja oppimaan oppiminen (L1)   * Omat toiveet huomioon * Uuden oppiminen   Itsestä huolehtiminen ja arjen taidot (L3)   * Turvallinen liikunta * Fyysisen aktiivisuuden merkitys |
| **T2** ohjata oppilasta harjaannuttamaan havaintomotorisia taitojaan eli havainnoimaan itseään ja ympäristöään aistien avulla sekä tekemään liikuntatilanteisiin sopivia ratkaisuja | S1   * Harjoitellaan monipuolista kehonhallintaa * Pyritään edistämään kehonhahmotusta * Havainnoidaan ja pyritään hahmottamaan erilaisia liikuntaympäristöjä * Harjoitellaan asianmukaista pukeutumista liikuntatunneille * Harjoitellaan turvallista liikkumista | * Leikinomaiset harjoitteet eri liikuntalajeissa * Erilaiset liikuntaympäristöt * Säännöt | Ajattelu ja oppimaan oppiminen (L1)   * Havaintojen tekeminen (itsestä ja liikuntaympäristöstä)   Itsestä huolehtiminen ja arjen taidot (L3)   * Turvallinen liikunta   Monilukutaito (L4)   * Eri symbolijärjestelmien huomioiminen (esim. kuvalliset ohjeet) * Liikunnan kokemusten jakaminen |
| **T3** vahvistaa motoristen perustaitojen (tasapaino-, liikkumis- ja välineenkäsittelytaidot) oppimista niin, että oppilas oppii soveltamaan niitä eri oppimisympäristöissä, eri tilanteissa ja eri vuodenaikoina | S1   * Harjoitellaan perusliikuntataitoja * Tutustutaan erilaisiin palloilulajeihin sisällä ja ulkona * Tutustaan luontoliikuntaan * Perehdytään musiikkiliikuntaan ja erilaisiin leikkeihin * Harjoitellaan uintitaitoja * Tutustutaan yleisurheilulajeihin * Harjaannutetaan voimistelutaitoja * Kehitetään talviliikuntataitoja | * Perusliikuntataidot (esim. kiipeäminen, riippuminen, tasapainoliikkeet, keinuminen, pyöriminen ja kieriminen) * Palloilulajit (esim. viitepelit, pienpelit, jalkapallo, koripallo, sähly, pesäpallo, sulkapallo ja lentopallo) * Luontoliikunta (esim. retkeily, luontoleikit ja suunnistus) * Musiikkiliikunta ja leikit (esim. leikit, hipat, viestit, palloleikit, pihaleikit, musiikkiliikuntaesitykset, luovat tanssiharjoitteet) * Uinti (mm. vesileikit, veteen totuttautuminen, vesiliikunta, erilaiset uintiharjoitukset) * Yleisurheilu (esim. juoksu, pituushyppy ja pallonheitto) * Voimistelutaidot (esim. perus- ja kuntovoimistelu, telinevoimistelu, välinevoimistelu ja välineiden käsittelytaidot) * Talviliikunta (esim. luistelu, hiihto ja mäenlasku eri välinein) | Itsestä huolehtiminen ja arjen taidot (L3)   * Turvallinen liikunta * Fyysisen aktiivisuuden ja monipuolisen liikunnan merkitys * Liikunnan termit ja käsitteet |
| **T4** harjaannuttaa oppilasta liikkumaan turvallisesti erilaisissa ympäristöissä, erilaisilla välineillä ja telineillä | S1   * Opetellaan turvallisen liikkumisen perussäännöt | * Turvallisuusohjeet ja -säännöt eri liikuntalajeissa | Itsestä huolehtiminen ja arjen taidot (L3)   * Turvallinen liikkuminen * Avun hakeminen tarvittaessa |
| **T5** tutustuttaa oppilas vesiliikuntaan ja varmistaa alkeisuimataito | S1   * Harjoitellaan vesiliikuntataitoja * Tavoitellaan alkeisuimataidon saavuttamista | * Esimerkiksi vesileikit, veteen totuttautuminen, erilaiset uintiharjoitukset, sukeltaminen) | Itsestä huolehtiminen ja arjen taidot (L3)   * Erilaiset vaaratilanteet ja niiden ennaltaehkäiseminen * Avun hakemisen periaatteet |
| **T6** ohjata oppilasta turvalliseen ja asialliseen toimintaan liikuntatunneilla | S1   * Harjoitellaan asianmukaista pukeutumista liikuntatunneille * Harjoitellaan turvallista liikkumista * Tutustutaan eri lajien turvallisuusnäkökohtiin | * Liikuntavarusteet * Lajikohtaiset säännöt * Asiallinen, toiset huomioiva toiminta | Itsestä huolehtiminen ja arjen taidot (L3)   * Asianmukainen pukeutuminen (varusteet ym.) * Turva- ja suojavälineet * Vastuullisuus   Työelämätaidot ja yrittäjyys (L6)   * Oman toiminnan merkitys itselle ja muille   Osallistuminen, vaikuttaminen ja kestävän tulevaisuuden rakentaminen (L7)   * Oikeudenmukaisuus |
| **Sosiaalinen toimintakyky** | **T7** ohjata oppilasta säätelemään toimintaansa ja tunneilmaisuaan vuorovaikutuksellisissa liikuntatilanteissa | S2   * Harjaannutetaan yhteistyö- ja vuorovaikutustaitoja * Liikutaan yksinkertaisia sääntöleikkejä ja -pelejä * Harjoitellaan toisten auttamista | * Sosiaaliset taidot * Erilaiset sääntöleikit ja -pelit | Kulttuurinen osaaminen, vuorovaikutus ja ilmaisu (L2)   * Vuorovaikutus- ja yhteistyötaidot * Oppitunnit, juhlat, leikit, pelit * Hyvät tavat, ystävällinen toiminta * Liikunnalliset esitykset * Perinneleikit   Itsestä huolehtiminen ja arjen taidot (L3)   * Vastuullinen toiminta * Yhteiset pelisäännöt * Hyvät tavat   Työelämätaidot ja yrittäjyys (L6)   * Vastuulinen toiminta * Yhteistyötaidot   Osallistuminen, vaikuttaminen ja kestävän tulevaisuuden rakentaminen (L7)   * Oikeudenmukaisuus * Koulun juhlat, retket ja välituntitoiminta |
| **T8** tukea yhdessä työskentelyn taitoja, kuten yhdessä sovittujen sääntöjen noudattamista, ohjaamalla oppilasta ottamaan vastuuta yhteispelien ja -leikkien onnistumisesta | S2   * Harjoitellaan vastuullista toimintaa ja pelisääntöjen noudattamista * Harjaannutetaan yhteistyö- ja vuorovaikutustaitoja | * Erilaiset pelit ja leikit * Lajikohtaiset (ks. T3) ohjeet ja säännöt | Ajattelu ja oppimaan oppiminen (L1)   * Vastuullinen toiminta * Vuorovaikutus   Kulttuurinen osaaminen, vuorovaikutus ja ilmaisu (L2)   * Vuorovaikutus- ja yhteistyötaidot * Oppitunnit, juhlat, leikit, pelit * Hyvät tavat, ystävällinen toiminta   Itsestä huolehtiminen ja arjen taidot (L3)   * Vastuullinen toiminta * Yhteiset pelisäännöt * Vertaisarviointi * Hyvät tavat |
| **Psyykkinen toimintakyky** | **T9** tukea oppilaan myönteisen minäkäsityksen vahvistumista, ohjata itsenäiseen työskentelyyn sekä itsensä monipuoliseen ilmaisemiseen. | S3   * Kannustetaan liikunnan ilon löytämiseen * Harjoitellaan pettymisten sietämistä * Tuetaan itsetunnon vahvistumista * Rohkaistaan uusien lajien kokeilemiseen ja itsensä ilmaisemisuun | * Leikit, pelit ja eri liikuntalajit (ks. T3) | Ajattelu ja oppimaan oppiminen (L1)   * Omat toiveet huomioon * Liikunnallisen oppimisen ilo   Kulttuurinen osaaminen, vuorovaikutus ja ilmaisu (L2)   * Rohkaiseva ja kannustava palaute * Arvostava, hyväksyvä ilmapiiri   Itsestä huolehtiminen ja arjen taidot (L3)   * Kannustava palaute |
| **T10** varmistaa myönteisten liikunnallisten kokemusten saaminen ja rohkaista oppilasta kokeilemaan oman toimintakykynsä rajoja | S3   * Tutustutaan liikuntalajikirjoon erilaisissa oppimisympäristöissä * Kannustetaan ja tuetaan myönteisten kokemusten saamiseksi liikuntatuokioissa * Rohkaistaan yrittämään erilaisia harjoitteita eri lajeissa | * Leikit, pelit ja eri liikuntalajit (ks. T3) | Ajattelu ja oppimaan oppiminen (L1)   * Liikunnallisen oppimisen ilo   Kulttuurinen osaaminen, vuorovaikutus ja ilmaisu (L2)   * Rohkaiseva ja kannustava palaute * Arvostava, hyväksyvä ilmapiiri * Tilan antaminen lasten kekseliäisyydelle ja mielikuvituksellisuudelle |

LIIKUNTA 2.lk

**Liikunnan tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Fyysinen toimintakyky** | **T1** kannustaa oppilasta fyysiseen aktiivisuuteen, kokeilemaan itsenäisesti ja yhdessä uusia, erilaisia liikuntatehtäviä sekä rohkaista ilmaisemaan itseään liikunnan avulla | S1   * Kannustetaan ja tuetaan monipuolista fyysistä aktiivisuutta * Harjoitellaan liikkumista yksin ja ryhmissä * Innostetaan itsensä ilmaisemiseen | * Liikuntalajit monipuolisesti huomioon * Pienimuotoiset liikuntaesitykset * Erilaiset leikit | Ajattelu ja oppimaan oppiminen (L1)   * Omat toiveet huomioon * Uuden oppiminen   Itsestä huolehtiminen ja arjen taidot (L3)   * Turvallinen liikunta * Fyysisen aktiivisuuden merkitys |
| **T2** ohjata oppilasta harjaannuttamaan havaintomotorisia taitojaan eli havainnoimaan itseään ja ympäristöään aistien avulla sekä tekemään liikuntatilanteisiin sopivia ratkaisuja | S1   * Harjoitellaan monipuolista kehonhallintaa * Pyritään edistämään kehonhahmotusta * Havainnoidaan ja pyritään hahmottamaan erilaisia liikuntaympäristöjä * Ymmärretään liikuntatuntien asianmukaisen pukeutumisen merkitys * Ymmärretään turvallisen liikkumisen merkitys | * Leikinomaiset harjoitteet eri liikuntalajeissa * Erilaiset liikuntaympäristöt * Säännöt | Ajattelu ja oppimaan oppiminen (L1)   * Havaintojen tekeminen (itsestä ja liikuntaympäristöstä)   Itsestä huolehtiminen ja arjen taidot (L3)   * Turvallinen liikunta   Monilukutaito (L4)   * Eri symbolijärjestelmien huomioiminen (esim. kuvalliset ohjeet) * Liikunnan kokemusten jakaminen |
| **T3** vahvistaa motoristen perustaitojen (tasapaino-, liikkumis- ja välineenkäsittelytaidot) oppimista niin, että oppilas oppii soveltamaan niitä eri oppimisympäristöissä, eri tilanteissa ja eri vuodenaikoina | S1   * Harjoitellaan perusliikuntataitoja * Tutustutaan erilaisiin palloilulajeihin sisällä ja ulkona * Tutustaan luontoliikuntaan * Perehdytään musiikkiliikuntaan ja erilaisiin leikkeihin * Harjoitellaan uintitaitoja * Tutustutaan yleisurheilulajeihin * Harjaannutetaan voimistelutaitoja * Kehitetään talviliikuntataitoja   (syvennetään ensimmäisellä luokalla opittuja tietoja ja taitoja) | * Perusliikuntataidot (esim. kiipeäminen, riippuminen, tasapainoliikkeet, keinuminen, pyöriminen ja kieriminen) * Palloilulajit (esim. viitepelit, pienpelit, jalkapallo, koripallo, sähly, pesäpallo, sulkapallo ja lentopallo) * Luontoliikunta (esim. retkeily, luontoleikit ja suunnistus) * Musiikkiliikunta ja leikit (esim. leikit, hipat, viestit, palloleikit, pihaleikit, musiikkiliikuntaesitykset, luovat tanssiharjoitteet) * Uinti (mm. vesileikit, veteen totuttautuminen, vesiliikunta, erilaiset uintiharjoitukset) * Yleisurheilu (esim. juoksu, pituushyppy ja pallonheitto) * Voimistelutaidot (esim. perus- ja kuntovoimistelu, telinevoimistelu, välinevoimistelu ja välineiden käsittelytaidot) * Talviliikunta (esim. luistelu, hiihto ja mäenlasku eri välinein) | Itsestä huolehtiminen ja arjen taidot (L3)   * Turvallinen liikunta * Fyysisen aktiivisuuden ja monipuolisen liikunnan merkitys * Liikunnan termit ja käsitteet |
| **T4** harjaannuttaa oppilasta liikkumaan turvallisesti erilaisissa ympäristöissä, erilaisilla välineillä ja telineillä | S1   * Opetellaan turvallisen liikkumisen perussäännöt | * Turvallisuusohjeet ja -säännöt eri liikuntalajeissa | Itsestä huolehtiminen ja arjen taidot (L3)   * Turvallinen liikkuminen * Avun hakeminen tarvittaessa |
| **T5** tutustuttaa oppilas vesiliikuntaan ja varmistaa alkeisuimataito | S1   * Monipuolistetaan vesiliikuntataitoja * Tutustutaan erilaisiin uintilajeihin ja -tekniikoihin * Harjoitellaan matkauintia | * Esimerkiksi vesileikit, veteen totuttautuminen, erilaiset uintiharjoitukset, sukeltaminen, koirauinti, myyräuinti, selkäuinti, rintauinnin alkeet) | Itsestä huolehtiminen ja arjen taidot (L3)   * Erilaiset vaaratilanteet ja niiden ennaltaehkäiseminen * Avun hakemisen periaatteet |
| **T6** ohjata oppilasta turvalliseen ja asialliseen toimintaan liikuntatunneilla | S1   * Ymmärretään liikuntatuntien asianmukaisen pukeutumisen merkitys * Ymmärretään turvallisen liikkumisen merkitys * Tutustutaan eri lajien turvallisuusnäkökohtiin | * Liikuntavarusteet * Lajikohtaiset säännöt * Asiallinen, toiset huomioiva toiminta | Itsestä huolehtiminen ja arjen taidot (L3)   * Asianmukainen pukeutuminen (varusteet ym.) * Turva- ja suojavälineet * Vastuullisuus   Työelämätaidot ja yrittäjyys (L6)   * Oman toiminnan merkitys itselle ja muille   Osallistuminen, vaikuttaminen ja kestävän tulevaisuuden rakentaminen (L7)   * Oikeudenmukaisuus |
| **Sosiaalinen toimintakyky** | **T7** ohjata oppilasta säätelemään toimintaansa ja tunneilmaisuaan vuorovaikutuksellisissa liikuntatilanteissa | S2   * Harjaannutetaan yhteistyö- ja vuorovaikutustaitoja * Leikitään ja pelataan erilaisia sääntöleikkejä ja -pelejä * Harjoitellaan toisten auttamista | * Sosiaaliset taidot * Erilaiset sääntöleikit ja -pelit | Kulttuurinen osaaminen, vuorovaikutus ja ilmaisu (L2)   * Vuorovaikutus- ja yhteistyötaidot * Oppitunnit, juhlat, leikit, pelit * Hyvät tavat, ystävällinen toiminta * Liikunnalliset esitykset * Perinneleikit   Itsestä huolehtiminen ja arjen taidot (L3)   * Vastuullinen toiminta * Yhteiset pelisäännöt * Hyvät tavat   Työelämätaidot ja yrittäjyys (L6)   * Vastuulinen toiminta * Yhteistyötaidot   Osallistuminen, vaikuttaminen ja kestävän tulevaisuuden rakentaminen (L7)   * Oikeudenmukaisuus * Koulun juhlat, retket ja välituntitoiminta |
| **T8** tukea yhdessä työskentelyn taitoja, kuten yhdessä sovittujen sääntöjen noudattamista, ohjaamalla oppilasta ottamaan vastuuta yhteispelien ja -leikkien onnistumisesta | S2   * Harjoitellaan vastuullista toimintaa ja pelisääntöjen noudattamista * Harjaannutetaan yhteistyö- ja vuorovaikutustaitoja | * Erilaiset pelit ja leikit * Lajikohtaiset (ks. T3) ohjeet ja säännöt | Ajattelu ja oppimaan oppiminen (L1)   * Vastuullinen toiminta * Vuorovaikutus   Kulttuurinen osaaminen, vuorovaikutus ja ilmaisu (L2)   * Vuorovaikutus- ja yhteistyötaidot * Oppitunnit, juhlat, leikit, pelit * Hyvät tavat, ystävällinen toiminta   Itsestä huolehtiminen ja arjen taidot (L3)   * Vastuullinen toiminta * Yhteiset pelisäännöt * Vertaisarviointi * Hyvät tavat |
| **Psyykkinen toimintakyky** | **T9** tukea oppilaan myönteisen minäkäsityksen vahvistumista, ohjata itsenäiseen työskentelyyn sekä itsensä monipuoliseen ilmaisemiseen. | S3   * Kannustetaan liikunnan ilon löytämiseen * Harjoitellaan pettymisten sietämistä * Tuetaan itsetunnon vahvistumista * Rohkaistaan uusien lajien kokeilemiseen ja itsensä ilmaisemiseen | * Leikit, pelit ja eri liikuntalajit (ks. T3) | Ajattelu ja oppimaan oppiminen (L1)   * Omat toiveet huomioon * Liikunnallisen oppimisen ilo   Kulttuurinen osaaminen, vuorovaikutus ja ilmaisu (L2)   * Rohkaiseva ja kannustava palaute * Arvostava, hyväksyvä ilmapiiri   Itsestä huolehtiminen ja arjen taidot (L3)   * Kannustava palaute |
| **T10** varmistaa myönteisten liikunnallisten kokemusten saaminen ja rohkaista oppilasta kokeilemaan oman toimintakykynsä rajoja | S3   * Tutustutaan liikuntalajikirjoon erilaisissa oppimisympäristöissä * Kannustetaan ja tuetaan myönteisiin liikuntakokemuksiin * Rohkaistaan yrittämään erilaisia harjoitteita eri lajeissa | * Leikit, pelit ja eri liikuntalajit (ks. T3) | Ajattelu ja oppimaan oppiminen (L1)   * Liikunnallisen oppimisen ilo   Kulttuurinen osaaminen, vuorovaikutus ja ilmaisu (L2)   * Rohkaiseva ja kannustava palaute * Arvostava, hyväksyvä ilmapiiri * Tilan antaminen lasten kekseliäisyydelle ja mielikuvituksellisuudelle |

**Liikunnan oppimisympäristöihin ja työtapoihin liittyvät tavoitteet vuosiluokilla 1–2**

”Liikunnan tehtävää ja tavoitteita toteutetaan opettamalla turvallisesti ja monipuolisesti erilaisissa oppimisympäristöissä sisä- ja ulkotiloissa oppilaita osallistaen. Opetuksessa otetaan huomioon vuodenajat, paikalliset olosuhteet sekä koulun ja ympäristön tarjoamat mahdollisuudet tarkoituksenmukaisella tavalla. Opetuksen yhteydessä korostetaan fyysistä aktiivisuutta ja yhteistoiminnallisuutta ylläpitäviä työtapoja, kannustavaa vuorovaikutusta ja toisten auttamista sekä henkisesti ja fyysisesti turvallista toimintaa. Koulun ulkopuolisille liikuntapaikoille siirtymisessä edistetään turvallista liikennekäyttäytymistä.” (OPS 2016, 106.)

Opetuksessa käytetään monipuolisesti erilaisia työtapoja ja menetelmiä huomioiden oppilaiden tarpeet, edellytykset sekä kiinnostuksen kohteet. Oppilaat ovat oppimisympäristössään aktiivisia toimijoita. Oppimisympäristö luodaan mahdollisimman monipuoliseksi ja oppimista tukevaksi. Erilaisiin oppimistilanteisiin sisältyy arjen perusasioita ja kysymyksiä. Alkuopetuksen oppiaineet sekä monialaiset oppimiskokonaisuudet linkittyvät useisiin oppiaineisiin. Näin opetus eheytyy ja päästään asioiden laaja-alaisempaan ymmärtämiseen. Eri kokonaisuuksien hahmottaminen edellyttää tavoitteiden rajaamista, aikaa ja tukea. Koulussa opitaan pedagogisten taitojen lisäksi myös sosiaalisia taitoja ja itseohjautuvuutta. Osa oppimisesta tapahtuu vertaisryhmissä. Tietojen ja taitojen oppimisessa harjoitellaan oman oppimisen havainnointia, palautteen antamista ja vastaanottamista.

**Ohjaus, eriyttäminen ja tuki liikunnassa vuosiluokilla 1-2**

”Kannustava ja hyväksyvä ilmapiiri on edellytys liikunnanopetuksen tavoitteiden saavuttamiselle. Toiminnan tulee antaa kaikille oppilaille mahdollisuus onnistumiseen ja osallistumiseen sekä tukea hyvinvoinnin kannalta riittävää toimintakykyä. Opetuksessa on keskeistä oppilaiden yksilöllisyyden huomioon ottaminen, turvallinen työskentelyilmapiiri sekä organisoinnin ja opetusviestinnän selkeys. Pätevyydenkokemuksia ja sosiaalista yhteenkuuluvuutta tuetaan oppilaslähtöisillä ja osallistavilla työtavoilla, sopivilla tehtävillä ja rohkaisevalla palautteella. Vuosiluokilla 1-2 on tärkeää tunnistaa sellaiset motorisen oppimisen vaikeudet, joilla voi olla yhteyttä muihin oppimisen ongelmiin.” (OPS 2014, 149–150.)

Liikunnassa tuen muotoja ovat esimerkiksi oppilaan liikkumiseen liittyvien vahvuuksien ja kehityshaasteiden huomioiminen, selkeät säännöt ja kannustava sekä turvallinen ilmapiiri ryhmässä, mallintaminen ja konkretisointi, liikkumisen mahdollistaminen, liikuntatehtävien eriyttäminen, opettajan, koulunkäynnin ohjaajan tai luokkatoverin tuki ja kannustus, joustavat ryhmittelyt eri perustein ja säännöllinen kannustava palaute sekä liikuntakerhot.

**Oppilaan oppimisen arviointi liikunnassa vuosiluokilla 1-2**

”Oppimisen arvioinnilla tuetaan oppilaiden kasvamista liikuntaan ja liikunnan avulla eli sen tarkoituksena on tukea fyysisen, sosiaalisen ja psyykkisen toimintakyvyn kehittymistä. Rakentava ja kannustava palaute tukee oppilaan myönteistä käsitystä itsestä liikkujana. Arviointi perustuu monipuoliseen näyttöön oppilaiden oppimisesta, työskentelystä ja edistymisestä.

Arvioinnissa pyritään tunnistamaan oppilaiden yksilölliset vahvuudet ja kehittymistarpeet sekä tukemaan niitä. Liikunnan opetuksessa ja arvioinnissa tulee ottaa huomioon oppilaan terveydentila ja erityistarpeet. Arviointi toteutetaan oppilaiden toimintaa ja työskentelyä havainnoimalla sekä ohjaamalla oppilaita itsearviointiin.

Oppimisprosessin kannalta keskeisiä arvioinnin ja palautteen antamisen kohteita liikunnassa ovat

* edistyminen liikuntatilanteisiin sopivien ratkaisujen löytämisessä
* edistyminen motorisissa perustaidoissa ja niiden harjoittelemisessa
* edistyminen sovittuihin tehtäviin liittyvässä turvallisessa toiminnassa
* edistyminen yhdessä työskentelyn ja itsenäisen työskentelyn taidoissa.” (OPS 2014, 150.)

Myönteisellä palautteella ja kannustamisella tuetaan oppilaiden motivaation kehittymistä ja positiivista asennetta liikkumista kohtaan. Monipuoliset tehtävät ja välineet mahdollistavat monipuolisten arviointitapojen käyttämisen. Liikuntatuokioiden aikana oppilaat harjoittelevat mm. itsearviointi- ja vertaisarviointitaitoja sekä opettelevat ottamaan vastaan ja antamaan rakentavaa palautetta sekä luokkatovereilta että aikuisilta.